நிசான் வேலுப்பிள்ளை

நிசான் வேலுப்பிள்ளை (Nishan Velupillay, பிறப்பு: 7 மே 2001) ஓர் ஆத்திரேலியத் தொழில்-சார் காற்பந்தாட்ட வீரர் ஆவார். இவர் ஆத்திரேலியத் தேசியக் காற்பந்தாட்ட அணியிலும், மெல்பேர்ண் விக்டரி கழகத்திலும் நடுக்களத்தில் விளையாடி வருகிறார்.

 தொடக்க வாழ்க்கை 
நிசான் வேலுப்பிள்ளை ஆத்திரேலியாவில் விக்டோரியா மாநிலத்தில் மெல்பேர்ண் நகரில் இலங்கைத் தமிழ்ப் பெற்றோருக்குப் பிறந்தவர். மல்கிரேவ் மசினோட் கல்லூரியில் தொடக்கக் கல்வியைக் கற்றார்.

காற்பந்தாட்ட வாழ்க்கை
நிசான் கிளென் எய்ரா காற்பந்தாட்டக் கழகத்தில் இளையோர் அகாதமியில் தனது காற்பந்தாட்டப் பயிற்சியைப் பெற்றார்.

நிசான் 2019 இல் மெல்போர்ன் விக்டரி காற்பந்து அணியுடன் தனது முதல் தொழில்முறை ஒப்பந்தத்தில் கையெழுத்திட்டார். 2021 மே 19 அன்று சிட்னிக்கு எதிரான 0-2 தோல்வியில் மாற்று வீரராக முதன் முதலில் களமிறங்கினார். 2021 திசம்பர் 11 அன்று, தனது முதல் தொழில்முறை இலக்கை அடிலெய்டு யுனைடெட் அணிக்கு எதிராக விளையாடி, 2-1 என்ற கணக்கில் வென்றார்.

பன்னாட்டு காற்பந்தாட்டம்
2024 அக்டோபரில், சீனா, சப்பான் அணிகளுக்கு எதிரான 2026 பீஃபா உலகக்கோப்பை காற்பந்து தகுதிப் போட்டிகளுக்கு ஆத்திரேலியத் தேசிய அணியில் விளையாட நிசான் அழைக்கப்பட்டார். 2024 அக்டோபர் 10 அன்று, நிசான் 83வது நிமிடத்தில் மிட்செல் டியூக்கிற்குப் பதிலாக முதல் தடவையாக விளையாடத் தொடங்கினார். 7 நிமிடங்களுக்குப் பிறகு, ஒரு இலக்கை அடித்து சீனாவை 3-1 என்ற கணக்கில் வென்றார்.WATCH: Debutant Nishan Velupillay put the icing on Socceroos' first win of qualifying stage, The Roar, 10 அக்டோபர் 2024

சிறப்புகள்
மெல்பேர்ண் விக்டரி
2021 ஆத்திரேலியக் கிண்ணம்
ஆண்டில் சிறந்த இளம் வீரர்: 2021–22

பன்னாட்டு இலக்குகள்
 இல.  நாள்  அரங்கு  எதிராளி  ஆட்ட எண்ணிக்கை  முடிவு  போட்டி 1.  10 அக்டோபர் 2024  அடிலெய்டு நீள்வட்ட அரங்கம், அடிலெயிட், ஆத்திரேலியா   3–1  3–1  2026 பீஃபா உலகக்கோப்பை தகுதி-காண் போட்டி 2.  20 மார்ச் 2025  சிட்னி காற்பந்து விளையாட்டரங்கு, சிட்னி, ஆத்திரேலியா   2–0  5–1

மேற்கோள்கள்

வெளி இணைப்புகள்

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:ஆஸ்திரேலியத் தமிழர்
பகுப்பு:ஆத்திரேலியக் காற்பந்தாட்ட வீரர்கள்